
Reformă nouă în 
învăţământ | 


Invățământul nostru secundar a 
suferit dela unire în coace un potop 
de transformări, fără să-și găsească 
trăinicia în cadrul unei legi constante, 
aşa că nu ne miră noul proect de 
modificare a dlui ministru Angelescu. 


Nu ne îndoim de utilitatea noului 
proect, dar experiența trecutului ne 
facem să punem pe balanța îndoelii 
trăinicia lui, fapt de care ar trebui 
să se țină seamă pe planul întâi, 
căci din atâtea variaţii de sisteme 
singurii cari îndură consecințele sunt 
bieţii şcolari, a că.or pregătire în 
asemenea împrejurări numai temeinică 
și sistematică nu se poate numi. 


Liceul a fost transformat dela 8 
clase la 7 clase cu examene de 
tranziție, iar apoi la 7 clase fără 
tranziție, spre a se reveni apoi din 
nou la 8 clase, fără să mai amintesc 
de diferitele forme şi sisteme de 
Bacalaureat, 

In orice caz legea învățămâutului 
secundar trecută prin atelierele de 
reparație ale noului proect aduce o 
notă de seriozitate atât sub aspectul 
educativ, cât şi în recrutarea și cla- 
sarea corpului educator. Trebue să 
deschidem însă, o paranteză în ce 
priveşte capitolul obiectelor de studiu 
facultativ, cari conform noilor preve- 
deri vor putea fi adăugate după tre- 
buinţele școlii, și după posibilitățile 
de realizare, căci aici se naște posi- 
bilitatea abuzului prin congestionarea 
muncii școlarului. 


Desigur corpul didactic salută sa- 
tisfăcut noul proect de modificare în 
care şi-a găsit împlinirea multe din 
dezideratele lor, şi un clasament 
demn, ridicat deasupra nivelului de 
capriciu politicianist. 

În forma cum se prezintă consi- 
derăm bine- venită epuraţia legii în- 
vățământului secundar și preţuim la 
justă valoare buna credință a dlui 
ministru al Educaţiei Naţionale, dar 
âm dori să îie blagoslovită cu  a= 
ghiasma trăiniciei în înteresul învăță- 
mântului şi a temeiniciei lui, 


V.N, 





A .  ——————————————— o 


Centenarul lui 


La 1 Martie 1937 se împli- 
nesc 100 de ani dela naşterea 
marelui nostru povestitor lon 
Creangă. 

Un veac... câte nu s'au pă- 


rândat de atunci pe suprafaţa 


pământului nostru, câte curente 
literare şi câte talente nu şi- au 
săpat făgaş de afirmare în is- 
toria literaturii românești — şi 
totuşi scrisul lui lon Creangă 
a rămas pe acelaşi plan de 
primă actualitate al frumosului 
literar. 


ion Creangă 


Scrisul lui plin de humor 
natural şi înțelepciune patriar- 
hală românească, dovedeşte mă- 
reția reală a talentului înăscut 
şi afirmat fără expresii stupe- 
fiante şi rafinament de copiată 
manieră literară. 

Azi, după un veac dela naş- 
terea lui Creangă și “proape 
50 de ani dela moar'ca lui, 
gândul nostru se cuvine să 
tacă un pelegrinaj de evlavie 
literară în lumea amintirilor lui 
rămase vii. 


Romanță ... 





Nu mai regreta Stimată Doamnă 

Un basm născut, şi îngropat în toamnă, 
Un dor timid, nos'algic, şi dement; 

Nu mai regreta S'.mată Doamnă 
Amorul nostru, azi inexistent, 


lubirea noastră era anormală — 
Ne înțâlneam pe-o stradă laterală, 
Mata erai o simplă adulteră... 
lar eu, erou de dragoste legeră. 


Nu mai regreta Stimată Doamnă 
Un basm născut și îngropat în toamnă. 


Doi suferinzi de-o boală galopantă 
Aveam de mers un drum numai în pantă, 
Dar toamna ne-a cântat cu glas subțire : 
Bun rămas !... eternă despărțire. 


Să spulberăm, senini, orice durere 

Și să plecăm, fără „la revedere“, 

lar basmul de iubire vinovată 

Ca orice basm, va fi: „a fost odată...“ 


Nu mai regreta Ştimată Doamnă 

Un basm născut, și îngropat în toamnă, 
Un dor timid, nostalgic şi dement. 

Nu mai regreta Stimată Doamnă 
Amorul nostru, azi inexistent. 


Emil V. Câmpianu 

Paul Gusti 


un fugar al gloriei 


Desvoltarea teatrului românesc se 
identifică în bună măsură cu cei 60 
de ani de mnncă scenică a venera- 
bilului regizor bucureştean Paul Gusti, 
recentul sărbătorit al teatrului. 

Exemplu viu ai modestiei, îşi în- 
cepe cariera dela treapta cea mai de 
jos de  „copietor de roluri“ pela 
1876, în trupa actorulul Mihail Pas- 
caly, iar mai târziu, prin 1882 la 
teatrul național, 

Pasiunea lui de muncă ridicată 
deasupra oricăror alte considerații, 
precum și subtilitatea lui de gust au 
fost remarcate în scurt timp de un 
om nu cu mari rosturi în dinamismul 
teatral, dar hotărâtor în viaţa tână- 
rului Gusti, căruia îi deschide ori- 
zontul afirmării! acesta a fost regi- 
sorul Alexandru Gătineanu, care l-a 
luat ajutor alsău în regisarea pieselor. 

De atunci teatrul național s'a ri- 
dicat an de an sub rodnicia muncii 
lui Paul Gusti. 

Tot ce a fost realizare monumen- 
tală a teatrului naţional, a trecut prin 
analiza creatoare a lui, pătrunzând 
cu neîntrecut de fină pricepere ope- 
rele marilor clasici Shakespeare, 
Grillparzer, Racine, Corneille, Mo- 
liere, până la Tolstoi și Ibsen, 

Sute şi sute de piese cari au cu- 
noscut succese nebănuite numai da- 
torită lui Paul Gusti, lungul șir al 
actorilor cari îşi datoresc triumiul 
carierei numai acestui părinte rar; 
munca lui nebănuită de  neîntrecut 
traducător, având 65 de piese tea- 
trale și 44 operete traduse din dife- 
rite limbi; dar mai presus, spiritul 
lui de rar talent scriitoricesc dovedit 
în frumoasele lui localizări în cari a 
depus o putere de creare de adevă- 
rată măreție, creind tipuri mai de 
desăvârșită factură, sunt dovada unei 
muuci, unui talent şi a unui suilet 
fără asemănare. 

Azi în epoca beţiei de afirmare a 
tuturor inexistenţilor, în veacul des- 
coperirii şi utilizării tuturor forțelor 
lucrative acest octogenar, incorijibil fu- 
gar din calea onorurilor şi a gloriei în- 
chis în crusta modestiei luminează 
60 de ani de teatru românesc. 

Personalitatea lui se ridică şi 
spune sateliților împopoțănaţi poves- 
tea unui om ce a jertfit dincolo de 
mirajul culisele”, un mare scriitor 
dramatic ș “ndrumator al culturei 
româneşti. 

Î. Barnovschi, 





Fondul național al cinematografiei 
trebuia să-și aibă o bine plasată jus- 
titicare, şi ne bucurăm că această 
justificare nu a întârziat, prin reali- 
zarea celor dintâi filme de propa- 
gandă națională: „Bucureştii“ și 
„Icoane din România“. 

Foarte plăcut impresionantă reali- 
zarea „Icoane din România“, în care 
se părândă pe ecran viziunea sumară 
a frumosului peisajiu românesc și 
arhitecturei istorice. 

„„.„ Porţile de fier, trufia măreaţă 
a Carpaţilor, vraja mării, farmecul 
deltei Dunării, industria petrolului 
românesc din minunata vale a pra- 
hovei alături de poezia tnrmelor de 
oi... Spre a fi transpuşi apoi în re- 
veria legendară a frumoaselor mâ- 
năstiri și capo-d'opere ale arhitecturei 
naţionale ,.. Horezul, Castelul Peleș, 
Branul,.. şi altele... formează acea 
măreață întiorare, care face să tre- 
salte mândră inima de român, şi să 
trezească nostalgii basnice în sufletul 
acelora ce nu ne cunosc 

Considerăm mai puţin fericită idee 
— în materie de propagandă — 
realizarea „Bucureştii“, căci această 
producție de propagandă susceptibi- 


VIAȚA NOASTRĂ: 


Filmul propagandei româneşti 
zează oarecum însăşi tendința noa-; 
pentru ! 


stră de desorientalizare, şi 
care se sacrifică atâta pasiune de 


jertfă morală și materială... 


— Da, pentru noi, cari cunoaștem 
structura intimă a capitalei, şi ro- 


manța apusă a cartierelor ei mărgi- | 
naşe, are darul de a zgândări sen-| 


zaţia altor vremi” cu pitorescul spe- 
cific al trecutului ce nu se "ntoarce 
nici odată, dar aceste oftări retroac- 
tive nu-şi găsesc plasament întrun 
film de propagandă. 


Acel ce nu a trăit în mijlocul 


nostru prin complectă identificare, | 


nici odată nu va înțelege farmecul 
lor, văzând strălucirea de ultimă 
realizare a unui Blok-haus, sfidând 
mizeria unei cocioabe periferice, ori 


un automobil aerodinamic ironizând 





modestia birjei cu muscal din vremi 


normale. 
In orice caz 


însă propaganda | 


noastră națională a făcut un pas 
înainte, care nu poate decât să bu- - 


cure pe toți acei ce simt româneşte, 
și înţeleg rostul propagandei naţio- 
nale, azi când avem atâta nevoe de 
a fi înţeleși, cunoscuţi şi admiraţi. 

cr. 

















IN CIMITIR 


In cimitir, e sărbătoarea morții 
Se 'nsuflețesc mormintele pustii, 
Cu rugăciăni și crisanieme albe 
Și pâlpăiri domoale de făclii. 


Mi-e sufletul cuprins de'nfiorare 

Și rătăcesc stingher printre morminte, 
Răsună trist un cântec de'ngropare 
Cu fâlc profund de mistice cuvinte. 


În cimitir, e sărbătoarea morții 

Mi-e inima atâta de pustie — 

Ca un mormânt uitat de toată lumea 
Fără de flori, de cântec și făclie. 


Cornel Caplan 





VIAȚA NOASTRĂ 


Schiţă — Nuvelă — Roman 


Fragment 


Port în mine două firi: una a prezentului, 
răzvrătitită, ca un clocot de șuvoi, și una a 
trecutului, calmă ca o poveste de bunicuţă, 
spusă în nopţi târzii de iarnă, deaceia viața 
mea este un imn de fericiri tăinuite şi o fur- 
tună de suferinţi, care a devastat ce aveam 
mai scump în suflet. 

lubirea mea, azi e inexistentă, căci a fost 
batjocorită ; 

Speranţe n'am căci m'am convins de ză- 
dărnicia lor, şi nici nu cred în nimic, căci cre- 
dința mea a fost minţită. 

Am căutat liniştea dar am găsit frământa- 
rea ; căutând prieteni, mi-am gâsit duşmani; 
și în schimbul sincerității, fățărnicie. 

Am fost ascultat, lăudat și sărbătorit de o 
lume, care mai târziu a lovit în mine cu pietre 
şi nerecunoştinţă... Şi aceiași lume a revenit apoi 
ca o haită de bestii linguşitoare, gudurându-se 
la picioarele mele. 

Vreme îndelungată am cutreierat lumea în 
căutarea unui cuvânt blând mângăetor, care 
să-mi salveze ultima licărire de credință în 
bunătatea umană, dar glasul meu sa pierdut 
ca un cântec banal de caterincă în tăcerea stră- 
zilor somnolente. | 

Au trecut atâtea primăveri şi veri strein 
de mine, în cari doar cao vagă aducere aminte 
ştiam că undeva au înflorit liliecii, şi apoi şi-au 
scuturat floarea pe cărări, — că e cer senin, 
pădure de brazi şi murmurul de izvor, 
pe când în mine era toamnă cu pustiu, 
noroi, şi frunze moarte, cu zări pierdute în 
pâclă cenușie, şi cântec funerar de orgă. 

Uneori, în ceasuri târzii de reverie, 
retrăesc basmul uitat al copilăriei. Satul meu, 
cuib al zburdălniciilor senine şi a singurelor 
clipe fericite, pădurea de mesteacăn şi râul cu 
unda lină, biserica bătrână cu ziduri cenuşii și 
“casa noastră ascunsă printre meri şi vişini în- 
floriţi; o mamă cu surâs blând, şi un tată cu 
ochi înseninați de bucurii. 

Visuri inutile şi dureroase. , 

Azi de cuibul copilăriei nu mă leagă 
decât durere. Satul mi-e străin, casa noastră e 
părăsită, iar la umbra bisericii de piatră unde 
am simţit întâii fiori ai credinţei, azi e un mor- 
mânt cu cruce albă, unde — poate mai plânge 
un suflet cernit. 

E mormântul tatălui meu. 


Emil V. Câmpianu 

Hetropriviri budiste 


Budismul este o doctrină filosofică și religioasă 
născută în India Centrală în secolul V in. de Christos, 
care-și trage numele dela fondatorul ei. un prinţ învățat 
indigen Sakya Muni, supranumit Buda, adică înțeleptul. 
La început budismul wa fost o religiune, întrucât nega 
existența şi puterea zeilor, precum și necesitatea rugă- 
ciunilor, ci mai mult o sectă filosofică. Ca s; ne dăm 
seama de sensul doctrinei budiste, care a câștigat în 
scurt timp masele populației, trebue să menţionăm faptul 
că religia oficială existentă, brahmanismul, teroriza spiri- 
tele cu teoria transmigraţiei sufletelor, După aceste teo- 
rei, sufletul omului decedat, era condamnat să rătăcească 
veşnic, reîncarnându-se pe rând în dif. făpturi, oameni 
sau animale inferioare și neajungând să-şi recapete nici- 
odată liniştea lui. Ori care ar fi fost faptele lor în viață, 
sufletele oamenilor din popor, aşa numiții paria, erau 
osândite prin predestinare să aibă după moarte o exis- 
tență veşnic turburată prin reîncarnarea succesivă a su- * 
îletelor lor numai îu organizme interioare, perspectiva 
unei vieți mai fericite în viaţa viitoare fiind un privilegiu 
al castei nobililor și preoților intitulaţi aria 

Ca reacțiune impotriva acestei nenorocite doctrine, 
cu care brahmanii terorizau și demoralizau pe cei umili, 
Buda aduce o licărire de speranță în sufietele acestora, 

După dânsul, existența fiind o veșnică durere, 
scăparea constă numai în renunțarea la orice pasiuni, 
care leagă pe om de viaţă și de lume şi în înăbuşirea 
complectă a eului nostru. Fericirea supremă este dispa- 
riția completă a ființei noastră şi putinţa impiedicărei unor 
eventuale peregrinaţiuni ale sufletului după moarte Rătă- 
cirea sufletelor şi reincarnarea lor după moarte sunt de- 
altiel vremelnice şi durează cu atât mai puţiu cu cât fap- 
tele omului în viaţă au fost mai curate și mai morale, 
indiferent de clasa socială în care s'a născut omul în 
prima lui existență. Adevăraţii înţelepţi şi oameni de 
bine nu mai renasc de loc după moarte, ci găsesc ime- 
diat fericirea supremă în neantul absolut sau nirvana; 
ceilalţi trebue să rătăciască mai mult sau mai puțin, 
ridicându-se succesiv din treaptă în treaptă, până să 
atinga înălţarea, care le permite cnfundarea şi dispariţia 
lor în nirvană. 

Urmașii lui Buda, au denaturat cu timpul acaestă 
sublimă doctrină spirituală și au materializat-o, făcând 
din creatorul ei un zeu, căruia i se închinau, cu toate 
că Buda nu şi-a atribuit niciodată o origină sau misiune 
divină, ci numai o deosebită înţelepciune a vieţii, 

Perceptele morale ale budismului sunt în general 
aceleași ca și principiile morale esenţiale ale celorlalte 
religiuni monoteiste, formulate pentru prima dată în 


decalog. 
A. E, Jordan, 





EPIGRAMĂ 


Un bărbat ce poariă'n sujlei 
Poţi să știi, fără mult greu, 
Dar ce poariă'n gând femeia 
Nu știe nici Dumnezeu ! 


== 

VIAȚA NOASTRĂ! 


Teatru şi muzică 





Note despre teatrul lui Luigi Pirandello! 


Teatrul lui Luigi Pirandello, purces din iureșul tragic 
al veacului douăzeci, oglindește fidel problemele spirituale 
ale societății contimporane. Intrebările chinuitoate ce îră- 
mântă sufletul omului modern, apar în comediile lui de 
spirit, îmbrăcate în humorul ironic ce adeseori doare și 
ustură.. Italian în stil și concepție a vieţii, literatura lui 
atinge un strat de autentică şi uniform valabilă umanitate, 
fapt care justifică covârșitoarea lui iniluență asupra tea- 
trului modern. 


Tonul de tragic grotesc, fundameutal în componenta 
armonică a sufletului contemporan, înseamnă în teatrul 
lui Pirandello o savoare amăruie de netăgăduit inedit. 
Este interesantă apariţia acestui teatru, de preocupări ab- 
stracte, tără nici o rădăcină vizibilă în imediatul concert 
social, tocmai într'o vreme când evenimente se precipită 
ziduri de ideologie se prăbuşesc, viața se plămădește la 
suprafață, iar istoria se face şi se drege în fața nilioa- 
nelor de spectatori, nedumeriţi și dezorientaţi. 


Din acest puhoi de incertitudini și cataclisme, crește 
la viaţă ca o mlăc' * stingheră la început, apoi din ce 
în ce mai sălbatecă, mai trainică, teatrul pirandellian. 
Realitatea absolută — identificntă cu însăşi sensul eveni- 
mentelor — nu există. Viaţa e o himeră, o halucinație, 
o manifestare mereu variată a complexului biologic, social, 
spiritual. 


Este o simplă fantasmagorie să fixezi acestei vieţi 
chenare rigide, să-i dafinești legi și adevăruri. Ea curge 
neîntrerupt, ca un fluviu imens, capricins, mereu nou și 
surprinzător. Intocmai se petrece și cu sufletul uman, ca 
fenomen psicholopic disparat. 


Caracterele bine conturate ale featrului clasic, sunt 
simple ficțiuni. Teatrul modern trebuie să-l prezinte pe 
om, go: în lumina temperamentului şi firii sale mereu 
schimbăcioase, despuit de vestmintele mincinoase ale con- 
venţiunilor, desbărat de ancora nimicitoare de individua- 
litate a societății. Spiritul caustic care a pătruns tot ne- 
adevărul stupid al logicii valabile până în prezent, se 
poticneşte la fiecare pas de sguduitoare tragii-comedii. De 
aici naşte grotescul, leit-motiv în scrisul meşterului italian, 

lată de unde porneşte teatrul lui Luigi Pirandello, 
Și spun teatrul lui — în ciuda celor treizeci de volume 
cu nuvele romane şi studii — deoarece acesta este genul 
în care Fi:andello cearcă să se definească în întregime. 
exercitând v influență hotărâtoare asupra teatrului modern. 


Probiemele pe cari și le pune Luigi Pirandello, 
străine de realități concret sociale — sunt psichologice, 
am spune filosofice chiar, luminate și deslegate fericit de 
o intuiție aproape nefirească, ce condute dialogurile dra- 
maturgului. Această inutiție e atributul divin care dă dra- 
melor sale o organică omogenitate, o coheziune moleculară, 
a construcției, în pofida fluctuaţiilor fantastice de situaţii, 
caractere și fapte. O psichologie nouă apare în analiza 
lui, bazată nu pe meticuloase cerc:tări, cari prin răbdare 
și timpul ce-l necesită, derutează agerimea şi acuitatea 
scriitorului — ci pe intuiţia momentului, pe revelația 
spontană, pe străfulgerările de adevăr, inspirate de clipa 
ce se developează în spirit, concretizându-se în materie: 
cunoaştere, O prizmă grotescă, tragică, un fel de-a privi 


şi primi viața cu totul nou, dă un ciudat vis de tristeţe 
jiziologică personagiilor dramei pirandelliene. 

Adevăratul eu, sufletul autentic este adânc ascuns 
în fiecare om. [i cunoaşte pe co-vieţuitorii noștrii după 
înșelătoare aparențe și nu în lumina simplă a “realității, 

Dar există oare realitate? Nu este fiecare îns real 
în felul în care se concepe pe sine? Oamenii își trăesc 
viaţa spontană, împăcaţi şi potoliţi până în clipa în care 
vălul cade depe oglinda opiniei celorlalţi despre noi, oglindă 
în care ne vedem urâţi, diformați, falși, grotești. Liniştea 
şi echilibrul spulberă, chinul începe, întrebări ne frământă, 
ne răsvrătim. Zadarnic! Opinia lor — falsă în realitate 
— este totuşi ea singură revlitatea copleșitoare, 


Tutto per bene; Sei personaggi în cerca d'autore; 
Comme prima meglio di prima (jucată la noi de Maria 
Ventura) plămădesc în acțiuni succinte, dialoguri puternice, 
comic și sugestivitate multă această problemă. 

Nu se poate să-ți impui un fel de conduită, educa- 
ție — în sensul schimbării de cararacter, nu există: nu 
este posibil să ți făureşti o albie proprie, ideală şi deci 
fictivă, în care să vrei să te sirecori prin viață. Forme 
plăsmuite cu infailibilă logică (2) și înțelepciune, sting- 
heresc, însăşi viața, care închisă în tipare, minată puternic 
de motorul vital: instinctele, irumpe ptăbuşind tiparele 
biete, 


lar uneori când se întâmplă totuşi să se perziste 
în artificialul cadrelor impuse de voință, când omul se 
leapădă de spontaneitate, renunțând la conflicte, la luptă, 
la dinamism, la trăire, el nu mai există în sensul exis- 
tenții prin activitate spirituală, el nu mai trăește, ci de- 
generează într'un biet spectator cu simțuri atrofiate, în 
circul vieții, Aceasta este tema pieselor: Enrico IV; In 
beretio a sonagli ; Vestire gli ignudi ; Piacere dell onesta; 
Giuco delle parti; Manon & una cosa seria. 

Dealtte] eul nostru liric nu este identic cu eul social, 
iar realitățile materiale nu sunt egase în valoarea pentru 
fiecare dintre noi, Ceeace pentru mine este absurd, pen- 
tru tine poate fi logic, ori invers. lar în ultimă analiză 
a lucrurilor, fiecare dintre noi are dreptate. Ori nici unul 
nu 0 are? 


Oare nimeni nu cunoaște adevărata realitate ? Co- 
mediile L'innesto, Pensaci şi Giacomino, tălmăcesc savu- 
ros toate aceste nedumerite meditați, Pentru ca Luigi 
Pirandelo în cea mai spirituală comedie să enunţă sen- 
tențios şi intr'un gâlgăit de ironie: totul este aşa cum 
vi se pare (Cosi e, se vi pare). 


lată în câteva note fugare preocupările teatrului 
pirandelian După romanticul şi poezia dramei lui Gabri- 
elle D'Annunzio teatro di pensiero al lui Pirandelo, în- 
seamnă o notă grutescă de sbucium şi chir inuti!. O 
dialectică puternică şi savuros colorată,  dialcguri vii și 
trăite, adeseori copleşitoare, sugestivitate și ironie. toate 
aceste literaturalizează fericit teorile asupra relativității 
ale gânditorilor moderni. 

Luigi Pirandello moare tocmai atunci când o înde- 
lungată experiență teatrală îi permitea să se realizeze 
trainic şi în întregime. 


George Sbârcea, 

Gânduri ninse... 


Fericire nouă. Scântei de 
lumi de visuri albe  lucesc şi 
luminează noaptea ! 

Legănările de fulgi sunt pe- 
tale parfumate, pelale de cais 
topite în caldul privirior tale... 
Iubirile cereşti se împletesc și 
cântă ! 

Privirea 'mbrățișează cântul 
în val argintat şi'n alintările 
clipirii trăiește liniştea şi pacea. 

Coboară lin cu fulguirea, 
atâtea gânduri de demult, atâta 
zâmbet... și ochii tăi vorbesc 
de-o fericire nouă ... 


% 


Ninge și din cerul mat, cade'n 
cântec legănat fulguiri de nea ! 
Ninge, fulgi chemaţi de gene 
prinşi alene în priviri. 

Ninge desmerdare castă, să- 
rutare răcoroasă cu luciri. Ninge 
și cu raiul alb, vine zâna să 
ne-adoarmă *n înfloriri. Ninge 
şi în visul alb, vine 'n roze 
'nfășurat- zeul vis, 

Ninge şi cum ninge lin, eu 
ascult glasul iubirii și mâ'nchin. 


%* 


Liniște. Templu și vis e gân- 
dul ce ţi-l trimit acum! Tremur 
libelulesc în zbor scânteetor şi 
aripi de mătase. Atingere eterică 
de cer destrămat în fulgi. Cu 
fulgii a zâmbit un copil în vis 
și a visat îngeri. 

S'au aninat de crengi toți 
fulgii, au sărutat obraji cu 
'nfiorări de fecioară şi au făcut 
Pămân'ul alb... alb. 

Ninge mereu can nunțile 
poveștilor cu zâne! E alb şi 
linişte... 

__ Cerul e pe braţe de crengi 
întinse spre zarea de dor...! 
linişte de templu şin suflet, 
am aprins candela aşteptării. 
Neaga /oniţă 





 PEMEPERR Pacea 


Aniversarea nașterii 
lui Pușkin 


S'a împlinit în 11 Februarie 
un veac dela nașterea marelui 
poet rus, Alexandru Puşkin. 

Puţine aniversări au atins 
înălțimea de nivel la care s'a 
ridicat această sărbătorire în 
întreaga lume, din occidentul 
luminat, până în depărtările 
însorite ale pieilor colorate. 

Toate ţările civilizate, fără 
nici o excepţie, au organizat 
comitete speciale formate din 
elita scrisului, culturii și a 
științei, menite să alcătuiască 


programe de sărbătorire a a-. 


cestei aniversări, prin reviste, 
publicaţii ocazionale, șezători, 
radio şi film. 

Rusia — patria genialului 
poet — şi-a pus în mişcare 
întreg dinamismul cultural pen- 
tru sărbătorirea lui. 

Operele lui vor fi reeditate 
întrun tiraj total de 12,000.000 
exemplare, din cari numai bio- 
grafia lui Puşkin atinge 400.000 
de exemplare şi cuprinde 125 
pagini. 

Cinematograful sovietic mon- 
tează „Dama de pică“, „Călă- 
toria la Erzerum“ şi „Poetul 
adolescent“. 

O mare parte din operele 
lui Pușkin se prelucrează pen- 
tru teatru, şi din însaşi viața 
lui sau scos obiecte pentru 
romane, nuvele şi piese de 
teatru. 





Ducesa de Atholl la noi 


De câteva zile se găsește în 
mijlocul românilor distinsa par- 
lamentară britanică Ducesa de 
Atholl, învitată fiind de Gru- 
parea Femeilor Române. 

Ducesa de Atholl este o va- 
lorosă prietenă a Țării noastre, 
a cărei dreaptă cauză a ple- 
dat-o în mod strălucit în par- 
lamentul depe malul înceţat al 
Tamisei. 

Prezenţa ei la noi este o. 
sărbătoare pentru toţi acei în 
a căror piept pulzează simţă- 
mântul dragostei de neam și 
Țară, 

Suntem convinşi că Ducesa 
de Atholl va ști să pătrundă 
vraja frumuseţii pământlui ro- 
mânesc și structura sufletească 
a neamului nostru, ducând cele 
mai frumoase impresii, şi con- 
vingerea că întreg poporul ro- 
mânesc îi păstrează omagiul 


recunoştinţei. 


DRUM GREU 


de Pic. Botez 


Răsună pașii mei pe drumul greu, 
Ca târnăcopul unui cioclu trist, 

Din cerul mohorât cad picurii mereu, 
Ca lacrimile pe obrazul unui Crist. 


II. 


Sunt obosit de drum și-aș vrea să m'odihnesc 
Să-mi pun drept căpătăi o piatră rece, 
Când berze obosite, în stoluri poposesc 
Și vântul toamnei triste peste salcâmiva trece. 


III, 


Și capul mi-e din ce în ce mai greu 
Se face noapte neagră 'n jur de lume. 
Și eu străbat acelaș drum mereu, 
Mereu la fel și azi și ieri și mâine. 

Două jertfe 


Săptămâna trecută au fost 
aduse în ţară corpurile neîn- 
suflețite ale celor doi eroi că- 
zZuți în luptele dela Majanda- 
honda: lonel Moţa şi Vasile 
Marin. Garnitura mortuară a 
făcut un turneu de ultim salut 
pe pământul ţării, întâmpinată 
fiind, prin gări, de mii de per- 
soane cu capetele plecate. 

S'a făcut un popas de câte- 
va ore şi în gara Cluj, unde 
o mulțime imensă, în frunte cu 
personalitățile locale, a venit 
să dea ultimul salut celor doi 
eroi dispăruți, şi unde sicriele 
au fost scoase pe o estradă 
improvizată în dosul gării şi un 
sobor de preoţi în frunte cu 
P. S. S. Episcopul Colam au 
oficiat un serviciu religios. A 
fost un aspect sfâşietor de im- 
presionant. O mare de capete 
plecate, o mare de suflete, ri- 
dicate de-asupra oricărui crez 
politic şi înfrăţite prin durere 
în faţa atotputerniciei morţii. 

Disciplina sobră a cămăşilor 
verzi, a făcut o impresie dem- 
nă de pietatea zilei. 

Prin lonel Moţa și Vasile 
Marin, țara a pierdut două ele- 
mente de nădejde, iar mişcarea 
legionară doi factori principali. 

La mormântul lor alia închis 





Bolile sociale 


Blenoragia este oare o boală nevindecabilă ? 


Aşa ar îi să credem dacă am con- 
tinua să ne luăm după „glumeţii“ din 
articolul trecut. 

Dacă i-ai întreba cum sa întâm- 
plat de au contractat boala, sunt gata 
cu răspunsul: „ghinionul“ căci — era 
elegantă, curată, etc. încât este de 


mirare cum de n'a putut „căptuşi“ ! 


Fi bine, așa „căptușit“ cum are 


„ghirionul“ să fie, nu pleacă imediat 


la medic să-l descăptușească ci se: 


duce — târziu — la colegul Icsu- 
lescu care'i recomandă cuo alură de 
magister : i-a un injector, 100 gr. de 
cretă pisată, am-stec-o cu vin şi etc, 
etc. sau; ia gândăcei şi după 2—3 
zile eşti complect vindecat! Eu le-aşi 
spune: complect da, dar distrus — 
nu vindecat; personal am văzut pe 
valea Argeşului unul care a luat acest 
miraculos leac şi chiar acolo a și 
murit... Deci când ia gândăcei, mai 
bine Sar duce acasă — S'ar așeza 
în pat, ar lua şi o lumânare în mână 
— şi ar aștepta, căci: dacă nu moare 
imediat, tot mort rămâne pentru so- 
cietate, căci rămâne orfan de rinichi. 


Cei nevindecaţi în urma acestor 
procedee — deci toți — rămân cu 
boala care ia forma cronică, când 
Simptomele se atenuează (şi ei cred 
că sa vindecat!), trec grațioși din 
floare în floare — dăruind sau mai 
luând nectorul gonococic, ba unii se 
şi căsătoresc ca tocmai atunci — prin 


- nașterea copiilor orbi — să vadă că 


de fapt n'au fost vindecați când au 
urmat prescripțiile lui Icsulescu ! 

Nu trebue să-i uităm nici pe aceia 
cari, după ce au infectat câteva par- 
tenere, se tratează rațional şi deci 
radical — cine știe din ce indemu — 





depunem și noi omagii de 
pietate. 
A. C. 
RECITĂRI. 7. Pilsudsky: 





La Fontaine : 


„Noi oamenii suntem aseme- 
nea unei ploi  binefăcătoare. 
Fiecare din noi e un strop de 
apă. Luată în parte, fiecare 
picătură — ori cât de mare ar 
fi ea — nu face câmpul rodi- 
tor, dar fiecare picătură, chiar 
şi cea mai mică, contribue la 


aceasta“. 
* 


„Forţă fără libertate şi drep- 
tate, nu e decât vioiență şi ti- 
ranie. Dreptatea şi libertatea 
fără forță, nu sunt decât vorbe 
goale şi copilărie“, 

* 


„Adevărul este soarele in- 
teligenţei“ 


B. P. Hajdeu: 
„Credinţa e mai presus de 
ştiinţă, voința e mai presus de 





“ radical — şi încă ce radical — dacă 

Colţul medical! 


apoi, ocazia îi scoate în cale o femee 
infectată prin intermediul unui bărbat 
dela partenera de odinioară — îi dă 
un nou stoc de gonococi — demon- | 
strându-i că şi în viaţa gonococilor : ; 
pământul este rotund, 

Din cele de mai sus reese clar del 
unde sunt recrutaţi criminalii samsari 
ai formulei „blenoragia nu se vindecă“ 
şi tot deacolo se poate deduce precis 
calea ce trebue urmată de cei con- 
știenți cari, întotdeauna vor avea: 
rezultatul stabilit şi susținut continuu 
de somitățile acestei ramuri medicale 
„blenoragia este o boală complect 
vindecabilă'“. | 

Deci, tineri ! lăsaţi creta, gândăceii, . 
sângele de 9 frați, etc. şi imediat ce 
vi s'a prezentat „ghinionul“, recoman- 
daţi-l unui medic specialist, care vă 
va da sănătatea complectă și vă va 
lăsa și un organism vermal, nn 
schingiuit — cum îl lasă procedeele 
băbești. 

Nu uitaţi că orice procedeu popu- 
lar care s'ar constata apt pentru un 
scop medical, ar fi adaptat și de 
știință, deci studiat şi dat întrebuin- | 
țării întrun mod raţional. Cine nu 
știe că o bună parte din medicamen- | 
tele prescrise de medici, sunt extrase 
din „burueni“* numite droguri ? | 

Știința însă, nu se mulțumește a 
ști (ca Icsulescu sau baba Rafira) 
că cutare leac e bun pentra cutare 
boală ; ea fixează că este bun pentru 
boala unui organ şi o vindecă, fără 
a distruge restul organelor. | 

Par'că blenoragia nu s'ar vindeca 


am introduce un fier roșu pe uretră ?! | 
Dr. ŞTEMAT 


inteligenţă. lată de ce credinţa | 
şi voinţa singure stăpânesc 
lumea, stăpânesc şi vor stăpâni; 
totdeauna. Ele alcătuesc o sin- 
teză numită caracter“. 


Guijau : | 

„Păstraţi în inima voastră un, 
colţ de verdeață şi de tinereţe, 
un colț unde n'aţi recoltat ni- 
mic, unde puteţi totdeauna să; 
sămânați o plantă nouă“, 

Economice 


Reflexiuni asupra somajului 


lată o problemă devenită banală prin continua e! 
actualitate, când șomajul se manifestează sub formele 
cele mai complicate, ca o cangrenă fără remediu. S'au 
întocmit statistici, s'au făcut constatări, s'a făcut risipă 
de energie teoretic combativă cu același fatal rezultat: 
creșterea șomajului și operei lui distruciive cu rază de 
acțiune bilaterală, căci șomajul este un egal pericol so- 
cial, cât și economic al statelor. Este un pericol econo- 
mic pentrucă minează însăși temelia economică a lumii 
și este în consecință logică un pericol social, căci șoma- 
jul sub aspect comparativ este un organizm slăbit şi 
demoralizat accesibil tuturor maladiilor dăunătoare aşeză- 
mintului social al statelor. 

lată dece lupta combativă continuă şi trebue să 
continue având ca prim obiectiv anihilarea consecințelor 
şomajului, şi în special a șomajului iudustrial care este 
mai mult susceptibil. N 

In această linie de urmărire dela răsboiul mondial 
în coace mai ales, prin rapida desvoltare a industriei, şi-a 
găsit teren de aplicare socialismul, după răsboi, când 
se constitue Societătea Naţiunilor, prin colaborarea pa- 
cifistă alor 60 de state, era firesc să se deschidă și 
problema muncii pe planul oficialității internaţionale. 


Astfel pe lângă Soc. Naţiunilor sub direcția lui 


Albert Thomas se institue o comisie a muncii care se 
menţine și azi sub conducerea lui Bntler. 

Rolul biroului acestei comisiuni este de a aduna 
doleanțele lucrătorilor din toate ţările și a-le aduce apoi 
în discuţia congresului anual. 

In primul congres — 1919 — la Waschington 
sa căutat o reglemeutare a muncii, prin punerea în 
discuţie aecelor 3 opturi '(8 ore de lucru, 8 schilingi şi 
8 ore de repaus) la a căror aplicare au aderat 52 sate. 

La aplicarea faptică însă, sa constatat deosebire 
între muncă și muncă — ineficacitatea soluţiilor prin 
fundamentul și inexistența garanțiilor respectării lor. 
Astfel prima care a călcat aceste hotăriri a fost însăși 
inițiatoarea triopatologiei, — Ametica. 

Drept urmare, produsele Americane — mai eftine 
=— au concurat pe cele europene — ale căror întreprin- 
deri mari au fost nevoite să-și închidă porțile aruncând 
pe drumuri plaga înfometată a șomajului — care an de 
an îşi mărea contingentul prin stagnarea treptată a in- 
dustriei inloial concurată. 

Este explicabil deci, că statistica din 1923 a nu 
mărat 10 milioane de șomeri, din cari jumătate aparţi- 
neau Germaniei — ca cel mai industrial stat european — 
pe când industria amaricană era în plină prosperare, 
mărind lefurile lucrătorilor, pentru a urca standardul de 
viață. Acestea însă au avut darul de a greva prețul de 
vânzare. 

Şi atunci tot prin nerespectarea hotărîrilor congre- 
sului dela Washington s'a ivit un alt concurent — Ja- 
ponia — care din spirit patriotic și-a majorat orele de 
lucru la 18. Studenţii Japonezi veniţi la studii în Eu- 
topa şi America au furat multe din secretele tehnicei 
moderne, aplicându-le în înaindustria lor. Astfel Japoniei, 
Cu un standard scăzut de viaţă, i-a fost uşor printr'un 
»dumping“ de produse :eftine să concureze piaţa ame- 
ticană, 

Consecințele nu au întârziat asupra bursei ameri- 
Cane și asupra indusiriei, așa că nu în mai mult de 3 


ani și America îşi avea batalioanele ei de 10 milioane 
de şomeri. 

Mai recent — după statistica din anul trecut — 
repartiția şomajului se prezintă astiel: 

America de Nord 10.000.000 șomeri. 

Germania 5.0C0.000 — acest număr însă este în 
continuă scădere prin întroducarea de către Hitler a 
muocii prin rotaţie. 

Anglia 2.509.000 șomeri — cifră constatată de 
10 ani. 

Italia 1,259,0c0 șomeri. 

Cehoslovacia 800 000 şomeri. 

Franța, Austria, Polonia, Ungaria câte 400.000. 

Elveţia şi Belgia câte 200 000. 

Spania, Danemarca, România 150.000. 

Măsuri combative s'au încercat multe, dar majo- 
ita tea lor s'au dovedit absolut insuficiente; 

In primul râad măsurile paleative prin ajutoare 
directe pentru strictul necesar s'au dovedit mai curând 
stimulatoare ale şomajului. 

S'a mai încercat utilizarea şomerilor — în limita 
posibilității — la lucrări publice. 

Reagrarizarea (în Anglia, Germania, Italia). 

Inflaţia (în Belgia şi Cehoslovacia). 

In America prin legile A. V. A. și N.R. A. prin 
cari statul își asumă plata diferentelor, legi cari însă 
după 5 ani de aplicare au fost abrogate, ca necon- 
stituționale. 

S'au cheltuit la capitolul şomajului sute de miliarde, 
s'a făcut paradă de oficialitate şi s'au elaborat sute de 
planuri combative, dar şomajul se menține la același 
efectiv ameninţător, Ai 

Acesta este un trist aspect al veacului XX — unde 
în lumea !vitezei, a mașinismului și a superiorității de 
spirit — pe maidanul social 20,000.000 de șomeri fac 
din de două ori atâtea milioane de braţe unelte de ame- 
nințare prin rațiunea creerului subordonat dinamismului 
stomacului nesatisfăcut. 


i. Barnovschi. 











Reviste economice 


Observatorul. Un deziderat, ithpunându-se ca o he- 
cesitate, realizează „Observatorul Social- Economic“ care 
este în al VI-lea an de existență. Apare la Cluj sub, 
îngrijirea d. prof. Gh. Moroianu, bucurându-se de co- 
laborările profesorilor dela Academia Comercială. -In 
recentul număr remarcăm articole în legătură cu jubileul 
„Astrei“ care de 75 de ani face legătura naţională a 
României, D. prof. Roşca, în „Probleme de actualitate“ 
spune printre altele: „Naționalismul este expresia unui 
complex de idei, sentimente, atitudini izvorâte din con- 
ştiinţa ctară sau uneori numai instructivă, a unei naţiuni 
ca unitate biologică şi psihologică. 

D. prof. V, Jiuga semnează: „Economia Americană 
şi experiența Roosevelt; D. prot. Opreanu, „Despre Elada“; 
|. Gârbacea: Emanoil Gojdu și |. Răducanu, 

Cartea Românească 


Dem. Teodorescu : Robul (roman). 

Unul din puţinii noștrii cari și-au 
făcut o frumoasă ascensiune în roman 
este Dem. Teodorescu autorul ro- 
manului de actualitate „Robul“ eșit din 
teascurile Edit. Librăriei „Universala“ 
Alcalay. 

O înşiruire de personajii obișnuite 
de roman, întrun cadru exploatat, 


cari sub platoşa strălucitoare a situa- * 


ției de „lume mare“ ascund virusul 
degenerescenței, desfrâului și promis- 
cuității. 

Acesta ar fi aspectul de primă im- 
presie a romanului D-lui Dem. Teo- 
dorescu; Dar sub aspectul libidinos, 
pulsează adevăratul lui tâlc, ridicând 
deasupra satirei de moravuri sumbra 
dramă a robirii spiritului şi a cărnii. 


Profira Sadoveanu : Nautragiaţ i 
dela Auckland (roman). 


Mult interesantă cartea Dnei Pro- 
fira Sadoveanu, nou apărută în edi- 
tura Naţionala — Ciornei. 

O lume virgină, primitivă şi necu- 
noscută, nealterată de otrava şi tămâia 
culturii, surprinsă la întâiul contact cu 
civilizația pe de-oparte, și lupta civi- 
lizaţiei cu pottele naturei şi instinctul 
vietăților, pentru înscăunarea atot- 
puterniciei ei, constituesc nota de 
esență a acestei cărți. 

Titu Maiorescu: Insemnări 
zilnice. 

O prețioasă contribuţie la dinstinc- 
ţia spiritului maiorescian ne-a dat D. 
Rădulescu-Pogoneanu, prin editarea 
volumului | din Insemnările 
/zilnice ale lui Titu Maiorescu 
(1855 — 1880). 

— In ele se oglindește întreaga 
formare a superioarei personalităţi 
culturale şi a marelui îndrumător, care 
a fost Titu Maiorescu. 

— Volumul de însemnări este o 
operă de informaţie plină de inedite 
date istorico-literare din iutimul at- 
mosferei de odinioară a „Convorbiri- 
lor“ — pentru a cărui îngrijire şi 
tălmăcire din însemnările germane 
editorul merită elogii. 


Petre Andrei: Sociologie 
Generală. 

O savantă inspirație şi o indiscu- 
tabilă valoare de educaţie intelectuală 
este Sociologia Generală a eminen- 
tului profesor universitar ieșean, DI 
Petre Andrei. 


Sociologia lui este rezultatul pre- 
legerilor universitare și este dăruită 
universităţii, 

Superioritatea şi rostul intelectuali- 
tăţii este o problemă ce îşi găsește cea 
mai meritată deslegare în concepția 
autorului. 

Soci. logia Dlui Petre Andrei este 
cartea de atitudinea spirituală a în- 
telectualului de rasă. 


Leon Feraru Arabescuri (versuri), 


— Versuri bine încadrate în titlu, 
cu accente de nostalgie variată, ici 
colea prea monotonă și fără senti- 
ment. 


G. Maoheru : „Poeme în limba pă- 
sărească“ (versuri). 

—  Jonglerie de cuvinte căutate cu 
scop vădit (în cel mai bun caz) de 
a scoate prin abuz de ritm și rimă 
efecte de parodie... şi mai mult ni- 
mic, nimic ! 


Mircea  Streinul : „Diverdisment 


(poeme), 


Pline de evocare de farmec legen- 
dar şi mistic, poemele lui Mircea 
Streinul poartă pecetea unui talent 
distins și progresiv. 

Aerul lor maladiv captivează dân- 
du-ţi un sentiment nedefinit de re- 
semnare în melancolia umed tom- 
natică a grădinilor închise între 
ziduri de mânâstiri, 


Eugen Fieroveanu ; Caete săp= 
tămânale. 

Interesantă incursiune retro spectivă 
în lumea spirituală a revistelor de 
odinioară. Ă 

N. Blecher: Inimi cicatrizate 
(romen). Edit. Universala—Alcalay, 

Desvăluirea unui colţ din infernul 
suferinței umane, 


* 


Emil Cioran : Schimbarea la 
faţă a României. (Editura: Vre- 
mea). 

Donchișolism și mori de vânt. O 
carte în care se face furtună, isbuc- 
niri și disperări, în care pulzează 
spiritul negării a însuşi structurii 
specificului românesc, pentrucă dl. 
Cioran îmbătat de occidentul civilizat 
vrea o altă lume, o altă năzuință, şi 
o altă credință; vrea o altă Ro- 
mânie. 

Cartea mareșalului 


Un adevărat triumf  docu 
mentar istoric este cartea D-lu 
Mareşal Averescu : „Notiţe zil 
nice din marele răsboiu (191 
1918)“ recent apărută în edituri 
„Cultura Naţională“. 

— Lipsită de dulcegăria li 
teralizată a faptelor, D. Mareşa 
Averescu a ştiut să facă di 
cartea sa cea mai necruțătoar 
şi sinceră mărturisire smulsă 
dintr'un spirit realist de om cu 
judecată limpede, și voință 
fermă. 

— Cu o rară viziune de 
ansamblu acest mare ostaş a 
cuprins întreg mecanismul răs- 
boiului, cu o putere de analiză 
concentrată şi simplicitate sobră, 
în stil de fatidică stenogramă. 

— Sufiete şi moravuri, co- 
laboratori şi oameni politici şi 
— până chiar şi propria-i per- 
soană sunt scrutate cu o putere 
critică ce nu omite nimic, ade- 
vărate foi calificative, lapidar 
dar just şi elocvent alcătuite 
din cari pot fi desprinse por- 
trete necruțătoare de caracter. 

— Din aceste note se des- 
prinde marele Cieneral al pa: 
triotismului faptic în cea mai 
sinceră şi neromanţată autobio- 
grafie. Ele formează cel mai 
eloqvent document, redat fără 
pompă de expresii, în minim de 
cuvinte de cel mai autorizat 
factor combatant, care impre- 
sionează prin toată factura lui 
de măreție. 





